Riaan Benadé boer in topplek op Top-20Riaan Benadé. (Foto: Francois Olivier) Wilha Carstens het bekendheid verwerf met sy fluweelstem op die Via-reeks Die Kontrak. Hy betree vandeesweek die Maroela Media Afrikaanse Top-20 in die 20ste plek met sy debuutenkelsnit, “Ek sal jou weer kies”. Bekendes soos Ruhan du Toit en sy vrou, Marinda, Corlea Botha en haar ma, asook Charlize Berg en haar man, Warren Linden, maak hulle verskyning in die musiekvideo vir “Ek sal jou weer kies”. Dit is Riaan Benadé se sewende week in die no. 1-posisie met die liedjie “Spontaan” vanaf sy debuutalbum met dieselfde titel. In vandeesweek se Maroela Media Afrikaanse Top-20 is daar ses snitte wat styg, nege wat daal, vier liedjies wat onveranderd bly en ŉ nuwe enkelsnit wat sy toetrede tot die Maroela Media Afrikaanse Top-20 maak. * Die Maroela Media Afrikaanse Top-20 word saamgestel deur enkelsnitvrystellings en verskeie datafaktore word in ag geneem: Apple Music en Spotify-stromings, YouTube-kykbeurte (spesifiek week-tot-week-data), asook radiospeeltyd. Fisieke albumverkope het geen invloed op dié treffersparade nie.